b'\n_START_ARTICLE_\nIgor Draksler\n_START_SECTION_\n\xc5\xbdivljenjepis\n_START_PARAGRAPH_\nIgor Draksler je po poklicu univerzitetni diplomirani in\xc5\xbeenir gradbeni\xc5\xa1tva; svoj \xc5\xa1tudij je zaklju\xc4\x8dil na Gradbeni fakulteti v Ljubljani in se zaposlil v gradbenem podjetju v \xc5\xa0kofji Loki. Poleg rednega dela je vodil tudi Odbor za stanovanjsko gospodarstvo in Odbor Sklada stavbnih zemlji\xc5\xa1\xc4\x8d._NEWLINE_Leta 1994 je bil kot \xc4\x8dlan Slovenske ljudske stranke prvi\xc4\x8d izvoljen za \xc5\xbeupana ob\xc4\x8dine \xc5\xa0kofja Loka. Ponovno je bil izvoljen v letih 1998, 2002 in 2006. Na lokalnih volitvah leta 2010 ga je nasledil Miha Je\xc5\xa1e._NEWLINE_Pri svojem delu je skrbel za razvoj ob\xc4\x8dine na vseh podro\xc4\x8djih._NEWLINE_Na dr\xc5\xbeavnozborskih volitvah leta 2011 je kandidiral na listi SLS.\n_START_SECTION_\nOsebno \xc5\xbeivljenje\n_START_PARAGRAPH_\nS svojo dru\xc5\xbeino \xc5\xbeivi na Trati pri \xc5\xa0kofji Loki. Je \xc4\x8dlan Muzejskega in \xc4\x8cebelarskega dru\xc5\xa1tva \xc5\xa0kofja Loka ter Orientacijskega kluba \xc5\xa0kofja Loka, v prostem \xc4\x8dasu se ukvarja predvsem s svojim vrtom in psi\xc4\x8dko Nero.'